Desperate Living by John Waters |John Waters, Liz Renay, Mink Stole, Susan Lowe | 888574535346 | DVD | Barnes & Noble® B&N Top 100 NY Times Bestsellers
Director: John Waters Cast: Liz Renay Broers sterf kort ná hulle matriekuitslae kry | Maroela Media
ŉ Oos-Kaapse burgemeester het albei haar seuns in ŉ motorongeluk verloor kort nadat hulle hul matriekuitslae ontvang het.
Die OR Tambo-distriksmunisipaliteit, waarvan Mthatha die setel is, sê hulle het “met skok en groot hartseer” verneem van die heengaan van die twee seuns van die distrik se uitvoerende burgemeester, Nomakhosazana Meth.
Volgens die beskikbare inligting was die jong mans, Bradley Meth (18) en Ndiphelele Diko (22), Vrydag in die vroeë oggendure in ŉ motorongeluk in die omgewing van Mthatha betrokke.
Die provinsiale polisie kon nog nie die ongeluk bevestig nie, maar het onderneem om so gou moontlik op Maroela Media se navrae te reageer. Ayongezwa Lungisa, woordvoerder van die burgemeester, het by navraag gesê die broers, wat saam op skool in Mthatha was, was saam met ŉ neef en ŉ vriend onderweg, maar hy kon nog nie nadere besonderhede verstrek nie.
“Dis ŉ reuseverlies, nie net vir die uitvoerende burgemeester en die Meth-familie nie; ook vir die hele distrik aangesien dié jong mans pas hul matriekuitslae ontvang het,” sê die distriksmunisipaliteit in ŉ verklaring.
Die munisipaliteit het sy meegevoel met die familie betuig. “Dit moes eintlik die tyd gewees het waarin die groot werk van die burgemeester om matriekuitslae te verbeter, gevier moes word omdat sy die ambassadeur is vir onderwys in die streek.”
Die ANC in die Oos-Kaap sê in ŉ verklaring: “Dis inderdaad ŉ groot verlies vir die familie om twee volwasse kinders te verloor pas nadat hulle matriek voltooi het en ŉ bron van inspirasie sou gewees het vir die familie en die land.
“Woorde skiet te kort om die pyn te beskryf om sulke jong naasbestaandes te verloor. Ons bid raadslid Meth sterkte toe.”
Hul begrafnis sal waarskynlik op 18 Januarie in Mthatha gehou word.
Dit is tragies. Innige simpatie aan die ouers, familie en vriende. My gebede is met julle. Hoe oneindig seer om twee kinders af te staan in die fleur van hulle lewens. Ek huil saam met julle. R I V
Hoe ongelooflik hartseer. Hoe kom. ‘n ouer ooit oor so ‘n tragedie. Innige simpatie.
O hoe hartseer! My innige simpatie met die ouers, naasbestaandes en familie. RIP
Hoe absoluut stukkend is daardie ma se hart nie vandag nie… innige simpatie.
Kapenaar · 3 maande gelede
Innige simpatie. Ons is daardeur, ‘n ouer is nie gemaak om ‘n kind te begrawe nie. Dis ‘n eina wat net nooit weggaan nie.
Een van die soort berigte wat my sprakeloos laat . . . .
Hoeveel boere is nou weer laasjaar vermoor?
Ai Jan. Jou kommentaar is onvanpas. Duidelik het jy seker nog nie n kind aan die dood afgestaan nie.
Jan ek is n boer maar jou kommentaar is TOTAAL onvanpas!!!! Skaam jou!!! Ons simpatie aan die familie
Daar is geen troos woorde vir die verskriklike tragedie en hartseer nie. Bid julle krag toe. Sterkte!…..
Genade dit is baie erg. Om twee kinders op een slag te verloor na baie goeie nuus van die matriekuitslae en ‘n nuwe toekoms wat wink. Baie sterkte aan die familie en aan Raadslid Meth. Mag God julle in julle hartseer bystaan
Dit moet verskriklik wees, kan nie eers dink wat hierdie familie nou deurgaan nie :-(